JESEN

Sada je stvarno krajnje dosta!

Svi misle da ja nemam nimalo posla.

Da ja samo štetu pravim,

da ništa korisno ne radim!

E pa u krivu ste svi vi ljudi,

jer ja, jesen vam dajem razne ćudi!

Životinjama, dajem da se dobro naspavaju,

Da u proljeće odmorno radost svakom davaju.

A djecu i odrasle kestenima hranim,

jer znam da ih to čini veselim i zdravim.

I zar nije najljepši zvuk kiše uz topli čaj,

zamotan u dekicu, pravi mali raj!

U lokvice skakati,

od radosti plakati,

na groblje ići,

uživati u priči,

čitanje i plesanje,

pjevanje i crtanje.

I samo još jedan trenutak,

I borić i pokloni bit će smješteni u najljepši kutak!

VRABAC

Jedan mali vrabac, bez hrane gladuje,

ničemu se on više ne raduje.

Hranu on bi silno htio

jer dugo nije ni jeo ni pio,

ali je hladna i jaka jesen,

a vrabac ne može jesti kesten.

Pa pustim ulicama luta,

i zna da do hrane nema puta.

Ne smije on na daleki jug,

jer to je zbilja put dug.

I tako on na golim, mokrim granama sjedi,

i gleda kako se sve oko njega postupno ledi.

I strpljivo čeka dan taj,

da jeseni napokon dođe kraj.

ZEKINA MAŠTA

Jedan mali zeko, u svoju se rupu skrio

i tako je cijele zime tiho i mirno bdio.

Maštao je lijep i sunčan dan,

ali znao je da bi to mogao biti samo san.

Maštao je prekrasan ptičji pjev,

ali mogao je čuti samo svoj zijev.

Silno je htio probati one biljke i bobice razne,

ali jedino što je jeo, bile su biljke trule, ni malo slasne.

Maštao je zrak, čist i topli,

ali svi zbog zime van nisu mogli.

Maštao je kako opet po livadama juri,

ali sada kako je u rupi, nigdje mu se ne žuri.

Maštao je drvo, koje lišća puno ima,

ali za to je još uvijek bilo previše zima.

Maštao je on tako sjedeći uz peć,

pa bezbrižno na kraju kaže: „Ma proći će zima već!“

Utone onda on u san,

a kad se probudio, dočekao ga je lijepi, sunčani dan.

Ljubica Užarević, 4.d